Betek an 2 a viz Here e Chapel Sant-Salver e Sant-Maloù e vo kinniget diskouezadeg Mathurin Méheut hag e genlabourerez Yvonne Jean-Haffen. 25 oberenn dibar a vo kinniget dar  weladennerien hag an oberennoù-se a oa bet savet evit kinklañ Ensavadur Douarouriezh Roazhon e 1942. Yves Milon a roas da Vathurin Méheut ar sujedoù: temoù diwar-benn buhez an douar hag ar mor, tremenet hag a vremañ, studiet gant an deskarded e-pad kentelioù war an douarouriezh. Livadurioù ar panelloù zo bet awenet gant ar pezhioù-arrebeuri: kamaiennoù eus ar melen sklaer betek ar gell teñval. E Meurzh 1947 e oa echu an taolennoù en Ensavadur. Etre Meurzh 1948 hag Even 1972 e kinklo taolennoù Yvonne Jean-Haffen  ha Mathurin Méheut mogerioù an Ensavadur douarouriezh.